b'\n_START_ARTICLE_\nTinian\n_START_PARAGRAPH_\nTinian je eden izmed treh glavnih otokov, ki sestavljajo Mariansko oto\xc4\x8dje. Otok je postal znan med drugo svetovno vojno, ko so zanj potekali hudi boji med japonsko in ameri\xc5\xa1ko vojsko. Leta 1945 je z otoka poletelo letalo, ki je ne Japonsko odvrglo prvo atomsko bombo.\n_START_SECTION_\nGeografija\n_START_PARAGRAPH_\nOtok Tinian se nahaja kakih 8 km jugo-zahodno od Saipana, glavnega otoka Marianskega oto\xc4\x8dja. Med otokoma se nahaja Saipanski preliv. Povr\xc5\xa1ina otoka zna\xc5\xa1a 101.01 km2. Skupaj z otokom Aguijan, ki se nahaja ju\xc5\xbeno od Tiniana tvorita skupnost Tinian. Najve\xc4\x8dja vas na otoku je San Jose. Otok ima zelo pestro floro in favno, na njem pa je tudi veliko jam in strmih pe\xc4\x8din. Vode okoli otoka so pole koralnih grebenov in raznovrstnega morskega \xc5\xbeivljenja, ki skozi vse leto privablja \xc5\xa1tevilne turiste.\n_START_SECTION_\nZgodovina\n_START_PARAGRAPH_\n\xc5\xa0e pred prihodom Evropejcev so otok naseljevale kulture iz Mikronezije. Otok je leta 1521 odkrila Ferdinand Magellan in ga razglasil za \xc5\xa1pansko last. Tako je ostalo do leta 1888, ko je izbruhnila \xc5\xa1pansko-ameri\xc5\xa1ka vojna. V vojni je bila \xc5\xa0panija pora\xc5\xbeena zato je morala del Mariansko oto\xc4\x8dje predati ZDA del pa ga je prodala nem\xc5\xa1kemu cesarstvu. Po izbruhu prve svetovne vojne je Tinian, ki je bil takrat nem\xc5\xa1ka last , zasedla japonska vojska. S prihodom Japoncev so na otoku za\xc4\x8dele rasti planta\xc5\xbee sladkornega trsa, ki je kmalu zatem postal glavni izvozni produkt otoka._NEWLINE_Ob izbruhu druge svetovne vojne je bila na otoku name\xc5\xa1\xc4\x8dena mo\xc4\x8dna garnizija japonske vojske. Ker je imel otok izredno pomembne strate\xc5\xa1ki polo\xc5\xbeaj, saj je bilo iz njega mogo\xc4\x8de bombardirati mesta na Japonskem, so se Ameri\xc4\x8dani odlo\xc4\x8dili, da ga zavzamejo in na njem zgradijo letali\xc5\xa1\xc4\x8de. Ameri\xc5\xa1ki marinci so se na otoku izkrcali 24. julija 1944. V t. i. bitki za Tinian je sledil krvav spopad med marinci in japonsko garnizijo, v bojih je padlo 328 marincev ter 8.010 Japoncev. Do 1. avgusta je bil otok o\xc4\x8di\xc5\xa1\xc4\x8den sovra\xc5\xbenika tako, da se je lahko za\xc4\x8dela gradnja letali\xc5\xa1\xc4\x8da. Tekom vojne je otok postal najve\xc4\x8dja zra\xc4\x8dna baza, saj sta bila na njem zgrajena kar dva letali\xc5\xa1\xc4\x8da (severno in zahodno) iz katerih so vzletali bombniki B-29 in se odpravljali na bombne napade na Japonska mesta. Iz tega otoka sta vzleteli tudi letali, ki sta odvrgli atomsko bombo na Hiro\xc5\xa1imo in Nagasaki.'